**OPIS POSLOVA I PODACI O PLAĆI - PU ZADAR**

1. **viši savjetnik u Ministarstvu financija, Poreznoj upravi, Područnom uredu Zadar, Ispostavi Zadar Odjelu za građane**

Obavlja najsloženije upravne i druge stručne poslove za građane kao porezne obveznike, a koji se odnose na utvrđivanje i razrez lokalnih poreza, izdavanje poreznih kartica te potvrda i uvjerenja o OIB-u; za porezne obveznike građane obavlja upravne i druge stručne poslove utvrđivanja i naplate poreza, doprinosa i drugih javnih davanja; za porezne obveznike građane obavlja poslove izdavanja isprava i potvrda o činjenicama o kojima Porezna uprava vodi službenu evidenciju. Rješava u upravnim stvarima iz djelokruga ispostave. Obavlja i druge poslove po nalogu neposredno nadređenog.

**PODACI O PLAĆI**

Plaću radnog mjesta čini umnožak koeficijenta složenosti poslova radnog mjesta i osnovica za izračun plaće uvećan za 0,5% za svaku navršenu godinu radnog staža.

Koeficijent za obračun plaće radnog mjesta višeg savjetnika, utvrđen Uredbom o nazivima radnih mjesta, uvjetima za raspored i koeficijentima za obračun plaće u državnoj službi („Narodne novine“, broj 22/24.), je **2,10**.

1. **poreznik – II. vrste u Ministarstvu financija, Poreznoj upravi, Područnom uredu Zadar, Ispostavi Zadar, Odjelu za poduzetnike – dobit**

Obavlja manje složene upravne i druge stručne poslove za fizičke i pravne osobe obveznike poreza na dobit i to: poslove utvrđivanja poreza, doprinosa i drugih javnih davanja; poslove usklađivanja statusnih podataka i vođenja dosjea; poslove zaprimanja i obrade podnesenih prijava; poslove provjere iskazanih podataka o poslovanju poreznih obveznika iz svoje nadležnosti; poslove ukidanja i suspenzije PDV ID broja; podnošenje optužnih prijedloga za pokretanje prekršajnog postupka; podnošenje zahtjeva za nadzor; izdavanje isprava i potvrda o činjenicama o kojima Porezna uprava vodi službenu evidenciju; poslove bilježenja poreznih obveza u poreznom knjigovodstvu; poslove prve posjete poreznom obvezniku i prikupljanja činjenica bitnih za oporezivanje; poslove utvrđivanja gospodarske snage poreznih obveznika; utvrđuje pravodobnost, zakonitost i ispravnost podnesenih poreznih prijava i poduzima daljnje radnje s ciljem utvrđivanja poreza i doprinosa. Rješava u upravnim stvarima iz djelokruga ispostave. Obavlja i druge poslove po nalogu neposredno nadređenog.

**PODACI O PLAĆI**

Plaću radnog mjesta čini umnožak koeficijenta složenosti poslova radnog mjesta i osnovica za izračun plaće uvećan za 0,5% za svaku navršenu godinu radnog staža.

Koeficijent za obračun plaće radnog mjesta poreznika – II. vrste, utvrđen Uredbom o nazivima radnih mjesta, uvjetima za raspored i koeficijentima za obračun plaće u državnoj službi („Narodne novine“, broj 22/24.), je **1,72**.